section_heading: Osnivanje
paragraph_text: Konačno je stranka Demokratska fronta osnovana 7. travnja 2013. u Sarajevu. Okosnicu stranke čine uglavnom bivši SDP-ovci i osobe bliske političkoj ljevici. U stranku su također ušli i brojni zastupnici na županijskoj, entitetskoj i državnoj razini. Na osnivačkoj skupštini Komšić je izjavio da je stranka dostupna svima osim "fašistima i šovinistima" te da će Demokratska fronta biti multinacionalna stranka koja će djelovati na području čitave Bosne i Hercegovine, no također kako je svjestan da Demokratska fronta "nema prolaza u Republici Srpskoj i zapadnoj Hercegovini".<ref>Dejan Jazvić: Pružam ruku svima osim fašistima i šovinistima. Večernji list, 8. travnja 2013. Pristupljeno 5. travnja 2014.